**Қазақстан Республикасы Оқу-ағарту министрлігінің**

**Білім саласында сапаны қамтамасыз ету Комитетінің**

**Ақмола облысының білім саласында сапаны қамтамасыз ету департаменті**

**«Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі» коммуналдық мемлекеттік мекемесін қайталама мемлекеттік аттестаттау нәтижелері туралы**

**ҚОРЫТЫНДЫ**

Көкшетау қаласы-2025 жыл

**«Ақмола облысы білім басқармасының Сандықтау ауданы бойынша білімбөлімі Мәдениет ауылының жалпы орта білім беретін мектебі» КММ қайталама мемлекеттік аттестаттау нәтижелері туралы**

**ҚОРЫТЫНДЫ**

Көкшетау қаласы 28 наурыз 2025 жыл

Қазақстан Республикасының Кәсіпкерлік кодексіне сәйкес, «Білім туралы» Қазақстан Республикасының Заңын (*бұдан әрі – Заң),* «Білім беру ұйымдарын бағалау өлшемшарттарын бекіту туралы» Қазақстан Республикасы Оқу-ағарту министрінің 2022 жылғы 5 желтоқсандағы №486 бұйрығын басшылыққа ала отырып (*бұдан әрі-Бағалау өлшемшарттары*), Қазақстан Республикасы Оқу-ағарту министрлігі Білім саласында сапаны қамтамасыз ету комитетінің Ақмола облысының білім саласында сапаны қамтамасыз ету департаменті (*бұдан әрі – Департамент*) 2023 жылғы 06 қарашада №679 бұйрығымен бекіткен (2024 жылғы 20 ақпандағы №105 бұйрықпен өзгерістермен) 2024 жылға арналған мемлекеттік аттестаттауға жататын білім беру ұйымдарының тізбесі «Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі» коммуналдық мемлекеттік мекемесінде 2024 жылғы 03-05желтоқсан аралығында мемлекеттік аттестаттау өткізілді.

Мемлекеттік аттестаттау нәтижелері бойынша Мемлекеттік жалпыға міндетті білім беру стандартының талаптарына бірқатар сәйкессіздіктер анықталды.

Департаменттің бұйрығымен «Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі»коммуналдық мемлекеттік мекемесі аттестатталған жоқ.

Қазақстан Республикасы Заңының 59-бабы 8-13-тармағының талаптарына сәйкес «Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі»коммуналдық мемлекеттік мекемесінде анықталған бұзушылықтарын жою туралы есебі негізінде бұзушылықтарды жоюға талдау жүргізіліп, Департаменттің 2025 жылғы «26» наурыздағы №17-11-01-08/233 бұйрығымен бекітілген мемлекеттік аттестаттау комиссиясымен (бұдан әрі-комиссия) келесі құрамдағы қайта қорытынды берілді.

1. Жанәділ Анаргүл Базарқызы - Ақмола облысының білім саласында сапаны қамтамасыз ету департаментінің бас маманы, комиссия төрайымы;
2. Алтайбекова Айман Майкеновна - «Ақмола облысы білім басқармасының Бурабай ауданы бойынша білім бөлімі Щучинск қаласының П.Морозов атындағы №3 мектебі» КММ-ң қазақ тілі мен әдебиеті пәні мұғалімі, комиссия мүшесі;
3. Муталлапова Динара Кайрелдиевна - «Ақмола облысы білім басқармасының Зеренді ауданы бойынша білім бөлімі Игілік ауылының жалпы орта білім беру мектебі» КММ-ң мектепалды сыныбы тәрбиешісі, комиссия мүшесі;

Комиссия бағалау өлшемшарттарына сәйкес білім беру ұйымдарына бағалау жүргізу кезінде негізгі бағыттар мен зерделеу объектілері бойынша өзін-өзі бағалау материалдарына талдау жүргізді, оның ішінде көрсетілетін білім беру қызметтерінің мемлекеттік жалпыға міндетті білім беру стандарты талаптарына сәйкестігіне талдау жүргізді.

Өзін-өзі бағалау материалдарын зерделеп, оларды білім беру саласындағы ақпараттандыру объектілерінде орналастырылған мәліметтермен және ұйымдар мен уәкілетті мемлекеттік органдардың мәліметтерімен салыстыра отырып, комиссия «Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі» коммуналдық мемлекеттік мекемесі қызметінің сандық және сапалық көрсеткіштеріне бағалау және егжей-тегжейлі талдау жүргізді.

**1. Білім беру ұйымы туралы жалпы мәліметтер:**

**1) Білім беру ұйымының толық атауы:** «Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі» коммуналдық мемлекеттік мекемесі

**2) Білім беру ұйымының орналасқан жері (заңды мекен-жайы және нақты орналасқан жерінің мекен-жайы):**Қазақстан Республикасы, Ақмола облысы, Сандықтау ауданы, Мәдениет ауылы, А.Иманов көшесі № 19.

**3) Заңды тұлғаның байланыс деректері (телефон, электрондық пошта, web-сайт):**8(71640) 9-34-39,электрондық пошта:madeniet-sh\_2014@mail.ru,

**4) Заңды тұлға өкілінің байланыс деректері (басшының Т.А.Ә., лауазымға тағайындау туралы бұйрықтың көшірмесі):** Мектеп директоры Кудайбергенова К.Д. 2024 жылы 04 қыркүйегінен бастап Сандықтау аудандық білім бөлімінің №167 бұйрығымен Мәдениет ауылының жалпы білім беретін мектебі» КММ басшысы қызметіне тағайындалған.

**5) Құқық белгілейтін және құрылтай құжаттары (заңды тұлғаны және жарғыны мемлекеттік тіркеу не қайта тіркеу туралы анықтаманың/куәліктің көшірмесі қоса беріледі):** Заңды тұлғаны мемлекеттік тіркеу туралы анықтаманы Ақмола облысының әділет департаменті 2021 жылғы 15 қаңтарда берілген. «Ақмола облысы білім басқармасының Сандықтау ауданы бойынша білім бөлімі Мәдениет ауылының жалпы орта білім беретін мектебі» коммуналдық мемлекеттік мекемесінің жарғысы Ақмола облысы әкімдігінің 2021жылы 05 қаңтардағы № А-1/1 қаулысымен бекітілген. БСН: 030540003681.

**6) Рұқсат беру құжаттары (мектепке дейінгі тәрбие мен оқыту саласындағы қызметтің басталғаны туралы хабарламаны жіберу туралы талон, білім беру қызметімен айналысуға берілген лицензия және қосымшасы):**

«Ақмола облысының білім саласында сапаны қамтамасыз ету департаменті» мемлекеттік мекемесі 2021 жылғы 11 ақпанда № KZ04LAA00023215 мемлекеттік лицензия және бастауыш білім беру, негізгі орта білім беру, жалпы орта білім беру қызметімен айналысу үшін лицензияға қосымша берілген.

Мектепке дейінгі тәрбие және оқыту саласындағы қызметтің басталғаны туралы хабарлама 2015 жылы 21 № KZ27VVK00002711берілген.

 **2. Оқыту нәтижесіне бағытталған мектепке дейінгі тәрбие мен оқытудың мазмұны:**

**1) Оқу жұмыс жоспарлары мен ұйымдастырылған қызметтің Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген (нормативтік құқықтымемлекеттік тіркеу тізімінде № 29031 болып тіркелген) Мектепке дейінгі тәрбие мен оқытудың мемлекеттік жалпыға міндетті стандартының және Қазақстан Республикасы Білім және ғылым министрінің 2012 жылғы 20 желтоқсандағы № 557 бұйрығымен (нормативтік құқықтық актілерді мемлекеттік тіркеу тізімінде № 8275 болып тіркелген) бекітілген Мектепке дейінгі тәрбие мен оқытудың үлгілік оқу жоспарының (бұдан әрі – ҮОЖ) талаптарына сәйкестігі;**

**Ұсыныс:**Балалардың тізімін жылдар бойынша нақты ұсыну.

**Талдау нәтижесі:**

Осы өлшем бойынша 2024-2025 оқу жылында мектепалды сыныптың, «Балбөбек», «Балапан»топтарындағы балалардың тізімі зерделенді. Мектепалды сыныбында 2оқушы, «Балбөбек» тобында 7 бала, «Балапан» тобында 10 бала тіркелген. Балалар тізімі алдағы жылдар бойынша толық ұсынылды.

**Қорытынды:**Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартының» 4 тармағы 1,3 тармақшаларына «*4. Мектепке дейінгі ұйымдар мен мектепалды сыныптары тәрбиелеу-білім беру қызметін: 1) осы стандартқа;3) Қазақстан Республикасы Білім және ғылым министрінің 2012 жылғы 20 желтоқсандағы № 557 бұйрығымен бекітілген «Мектепке дейінгі тәрбие мен оқытудың үлгілік оқу жоспарларына (Нормативтік құқықтық актілерді мемлекеттік тіркеу тізілімінде № 8275 болып тіркелген) (бұдан әрі – Үлгілік оқу жоспарлары)»* сәйкес келеді.

**2) Білім беру қызметін Қазақстан Республикасы Білім және ғылым министрінің міндетін атқарушының 2016 жылғы 12 тамыздағы № 499 бұйрығымен бекітілген (нормативтік құқықтық актілерді мемлекеттік тіркеу тізілімінде № 14235 болып тіркелген) Мектепке дейінгі тәрбие мен оқытудың үлгілік оқу бағдарламасына (бұдан әрі – МДТО үлгілік оқу бағдарламасы) және білім беру бағдарламаларына (вариативті, жеке, бейімделген, қосымша) сәйкес іске асыру;**

**Кемшіліктер:**

1.Циклограммадағы балалармен жеке жұмыс бөлігінде жалпы жазылып, жеке жұмыс жүргізетін балалардың аттары жазылмаған.

2. Жас құрамы бойынша топтардың тізімдері бекітіліп ұсынылған, алайда «Балапан» кіші топтың және мектепалды даярлық сынып балаларының тізімінде туған жылдары жазылмаған.

**Ұсыныс:** Перспективті жоспар және циклограммалары мектеп әкімшілігі тарапынан бекіту.

**Талдау нәтижесі:** Осы өлшем бойынша берілген құжаттар зерделеніп шағын орталықтың екі аралас тобының перспективалық жоспарлары мен циклограммаларында жас ерекшелігі ескеріліп, жеке жұмыс түрлері назарға алынған.Перспективалық жоспар, циклограмма, ұйымдастырылған іс-әрекет кестесі мектеп директоры К.Д.Кудайбергеновамен бекітілген.Перспективалық жоспар мектепке дейінгі тәрбие мен оқытудың үлгілік жоспары және үлгілік оқу бағдарламасында берілген барлық міндеттер толық қамтылған. Циклограммалар перспективалық жоспарға сәйкес әзірленген. Циклограммада балалардың қызығушылықтарын ескере отырып, мектепке дейінгі тәрбие мен оқытудың Үлгілік оқу бағдарламасының мазмұнын, соның ішінде мектепке дейінгі ұйымның жұмыс бағытын ескере отырып, балаларды қазақ халқының ұлттық құндылықтарына, отбасылық құндылықтарға, патриоттық сезімге, Отанға деген сүйіспеншілікке, мәдени әлеуметтік нормаларға баулу, қауіпсіз мінез-құлық қағидаларын қалыптастыру бойынша міндеттерді іске асыру үшін күні бойы педагогтің ойын түріндегі түрлі балалар әрекеті (ойын, қимыл, танымдық, шығармашылық, зерттеу, еңбек, дербес) арқылы ұйымдастыратын кіріктірілген іс-әрекеттер ұйымдастырылған.

Жас құрамы бойынша топтардың тізімдері бекітіліп ұсынылған, «Балапан» кіші топтың және мектепалды даярлық сынып балаларының тізімдерінде туған жылдары жазылған.

**Қорытынды:**  Қазақстан Республикасы Оқу-ағарту министрінің 2022 жылғы 3 тамыздағы №348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартының» 4-тармағы 4-тармақшасына *«4) Қазақстан Республикасы Білім және ғылым министрінің міндетін атқарушының 2016 жылғы 12 тамыздағы № 499 бұйрығымен бекітілген Мектепке дейінгі тәрбие мен оқытудың үлгілік оқу бағдарламасына (Нормативтік құқықтық актілерді мемлекеттік тіркеу тізілімінде № 14235 болып тіркелген) (бұдан әрі – Үлгілік оқу бағдарламасы)»* сәйкес келеді.

**3) Қазақстан Республикасы Оқу-ағарту министрінің 2022 жылғы 31 тамыздағы № 385 бұйрығымен (нормативтік құқықтық актілерді мемлекеттік тіркеу тізілімінде № 29329 болып тіркелген) бекітілген Мектепке дейінгі ұйымдар қызметінің үлгілік қағидаларын (бұдан әрі-Үлгілік қағидалар) сақтау;**

**Кемшілік:**

1.Шағын орталықтың және мектепке дейінгі сыныптың оқу-әдістемелік құралдармен қамтамасыз етілгені туралы мәлімет берілмеген.

2.Каиржанова Салтанат Махмудовна 2022-2023 оқу жылы шағын орталықта, 2023-2024 оқу жылы мектепалды даярлық сыныбында тәрбиеші қызметін атқарған, білімі жоғары Еуразия гуманитарлық институтын 2013 жылы «Бастауыш оқыту педагогикасы мен әдістемесі» мамандығы бойынша бітірген, біліктілік санаты жоқ, білімін жетілдіру курсы туралы құжаты ұсынылмады.

Бекбергенова Бибігул Жаксылыковна 2024-2025 оқу жылы шағын орталықта тәрбиеші қызметін атқарады, білімі орта арнайы Академия «Көкше» колледжі, 2016 жылы «Мектепке дейінгі тәрбие мен оқыту» мамандығы бойынша бітірген. Біліктілік санаты жоқ.

Любенкова Анна Борисовна 2024-2025 оқу жылын шағын орталықта тәрбиеші қызметін атқарады, «Арна» Көкшетау колледжі білімі орта арнайы, 2018 жылы «Мектепке дейінгі тәрбие мен оқыту» мамандығы бойынша бітірген, Біліктілік санаты жоқ.

**Талдау нәтижесі:** Осы өлшем бойынша берілген құжаттар зерделеніп, төмендегіәдістемелік құралдардың және қосымша материалдардың тізбесі ұсынылды: Математика негіздері: Ә.Б.Ақпаева,Л А.Лебедева,Ф.Б.Кинжибаева, Основы грамоты Рабочая тетрадь № 1,2: Издательство Алматыкитап, 2024 год. Автор - Н.Н. Амирова, Сауат ашу негіздері: Г. Ж.Тұрсынбаев, Тіл дамыту және сөйлеу:Әліппе-дәптерлер, әңгімелер жинақтары, сөйлеуді дамытуға арналған көрнекі құралдар, Математика негіздері:Санай білуге, геометриялық пішіндерді ажыратуға, логикалық ойлауға арналған әдістемелік құралдар. Қоршаған ортамен танысу:Табиғат туралы кітаптар, тәжірибе жүргізу бойынша нұсқаулықтар, Көркем шығармашылық:Сурет салу, мүсіндеу, қолөнер бойынша әдістемелік материалдар, Дене тәрбиесі:Физикалық жаттығуларға арналған әдістемелер мен ойындар жинағы, Көрнекіліктер мен құралдар: Әр сабақ тақырыбына арналған көрнекі материалдар (плакаттар, карточкалар, суреттер), Құрылысқа арналған конструкторлар, дамытушы ойыншықтар, Педагогтарға арналған әдістемелік құралдар, Жоспарлау құралдары: Сабақтар мен іс-шараларды жоспарлау бойынша нұсқаулықтар, Теледидар арқылы балаларға арналған танымдық мультфильмдер, деректі фильмдер, табиғат, жануарлар әлемі және ғылым туралы бағдарламалар көрсету арқылы олардың дүниетанымын кеңейту, Қосымша материалдар: Ата-аналарға кеңестер беру үшін құралдар, Экскурсиялар мен серуендерге арналған әдістемелер, Балалардың ұсақ моторикасын дамытуға арналған ойыншықтар, Әлеуметтік-эмоционалдық дамуға арналған ертегі терапия құралдары, Ойындар, жаттығулар және эксперименттік жұмыстарға арналған қосымша жинақтар.

Педагогтердің сапалық тізімі және дипломдары, сертификаттары зерделенді.

Каиржанова Салтанат Махмудовна 2022-2023 оқу жылы шағын орталықта, 2023-2024 оқу жылы мектепалды даярлық сыныбында тәрбиеші қызметін атқарған, білімі жоғары Еуразия гуманитарлық институтын 2013 жылы «Бастауыш оқыту педагогикасы мен әдістемесі» мамандығы бойынша бітірген, педагог зерттеуші, 23.09-04.10.2024 жыл аралығында «Реализация ценности ориентированного подхода в начальной школе» біліктілікті арттыру курсынан өткен.

Бекбергенова Бибігул Жаксылыковна 2024 жылы 02 қыркүйекте директордың №24 бұйрығымен, Любенкова Анна Борисовна №21 бұйрығымен жұмысқа қабылданған.

**Қорытынды:**Қазақстан Республикасы Оқу-ағарту министрінің 2022 жылғы 3 тамыздағы №348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартының» 4.2-тармақтарына

«*2) Қазақстан Республикасы Білім және ғылым министрінің 2018 жылғы 30 қазандағы № 595 бұйрығымен бекітілген Тиісті үлгідегі және түрдегі білім беру ұйымдары қызметінің үлгілік қағидаларына 1-қосымшаға (Нормативтік құқықтық актілерді мемлекеттік тіркеу тізілімінде № 17657 болып тіркелген) (бұдан әрі – Үлгілік қағидалар)»* сәйкес келеді.

**4)** **Баланың даму мониторингін қамтамасыз ететін және оның жеке дамуын жоспарлаудың негізі болып табылатын мектепалды жастағы тәрбиеленушілерді оқыту нәтижелерінің болуы;**

**Кемшілік:** 2022-2023, 2023-2024, 2024-2025 оқу жылдарындағы баланың даму мониторингін қамтамасыз ететін жеке даму карталарының көшірмелері ұсынылмады.

**Талдау нәтижесі:** Осы өлшем бойынша талдау үшін ұсынылған құжаттарды зерделеуде 2022-2023, 2023-2024, 2024-2025 оқу жылдарындағы балалардың даму мониторингін қамтамасыз ететін және оның жеке дамуын жоспарлаудың негізі болып табылатын оқыту нәтижелерінің, яғни шағын орталық топтары мен мектепалды сыныбындағы тәрбиеленушілердің жеке даму карталарының көшірмелері зерделенді.

Жеке даму картасы бала санына сәйкес толтырылып, Мектепке дейінгі тәрбие мен оқытудың үлгілік оқу бағдарламасында белгіленген күтілетін нәтижелерге сәйкес баланың даму траекториясы көрініс тапты.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы №348 бұйрығымен бекітілген *«Мектепке дейінгі тәрбие мен оқытудың мемлекеттік жалпыға міндетті стандартының» 21-тармағына «Мектепке дейінгі ұйымның және мектепалды сыныбының түлегі: физикалық дамыған; ізденімпаз; бастамашыл; табанды; бейімделуге қабілетті, көпшіл; өзіне сенімді; командада жұмыс істей біледі»* сәйкес келеді.

**5) Тәрбиеленушілердің даму мониторингісінің (бастапқы) болуы және нәтижелерін талдау;**

**Кемшілік**: мектепалды орыс сыныбы бойынша 2023-2024 және 2024-2025 оқу жылының бастапқы мониторингісінің жинақ кестесі бірдей, бақылау парағы берілмеген.

**Ұсыныс:**Балалардың дамуына мониторинг жүргізуде педагог стандарт талаптарын,үлгілік бағдарламаның мазмұнын, бақылау парақтары мен баланың жеке даму картасын толтыру тәртіптерінің әдістемесін ұстана отырып, мониторинг жүргізу.

**Талдау нәтижесі:** Осы өлшем бойынша талдау үшін ұсынылған құжаттарды зерделеуде мектепалды сыныбының 2023-2024 және 2024-2025 оқу жылының бастапқы мониторингісінің жинақ кестесі бірдей, бақылау парағы қаралды. Балалардың дамуына мониторинг жүргізуде педагог стандарт талаптарын, үлгілік бағдарламаның мазмұнын, бақылау парақтары мен баланың жеке даму картасын толтыру тәртіптерінің әдістемесін ұстана отырып, мониторинг жүргізілген.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы №348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартының» 20-тармағына «*Мектепке дейінгі тәрбие мен оқытудың мазмұнын игеру деңгейі Үлгілік оқу бағдарламасына қосымшада ұсынылған баланың туғаннан бастап 1-сыныпқа қабылданғанға дейінгі біліктері мен дағдыларының тізбесіне сәйкес мүмкін жетістіктерін айқындайтын нысаналы нәтижелерге бағдарланады*» *сәйкес келеді.*

**6) Үлгілік оқу бағдарламасына қосымшаға сәйкес балалардың жасын ескере отырып, тәрбиеленушілердің жетістіктерін мониторингілеу нәтижелерінің (қорытынды) болуы және талдау;**

**Кемшілік:**Шағын орталықтағы отырған бала саны әр жас ерекшелігіне байланысты топтардың атауына, жасына сәйкес сапалық тізімі және тәрбиеленушілердің жетістіктерін мониторингілеу нәтижелерінің (қорытынды)анықтамасы ұсынылмаған**.**

**Талдау нәтижесі:** Осы өлшем бойынша талдау үшін ұсынылған құжаттарды зерделеуде шағын орталықтағы отырған бала саны әр жас ерекшелігіне байланысты топтардың атауына, жасына сәйкес сапалық тізімі және тәрбиеленушілердің жетістіктерін мониторингілеу нәтижелерінің (қорытынды)анықтамасы ұсынылып, қаралды. Мониторинг мемлекеттік білім беру стандартына сәйкес толтырылған.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартының» 20-тармақтарына сәйкес келеді.

**3. Тәрбиеленушілердің оқу жүктемесінің ең жоғары көлеміне өлшемшарттар:**

**4. Тәрбие мен оқыту мерзіміне қойылатын талаптар:**

**1) балалардың жасын ескере отырып, жас топтарын қалыптастыру кезінде талаптарды сақтау;**

**Кемшілік:**Осылайша, топ балаларының тізімі ұсынылмағандықтан, шағын орталығындағы аралас тобы мен мектепалды сыныбындағы тәрбиеленушілердің топтастыруда жас ерекшеліктерін анықтау мүмкін болмады.

**Талдау нәтижесі:** Осы өлшем бойынша зерделеу барысында топ тізімдері ұсынылды, шағын орталықтағы аралас екі топ, мектепалды сыныбындағы тәрбиеленушілерді топтастыруда жас ерекшеліктері көрініс тапты.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы №348 бұйрығымен бекітілген «Мектепке дейінгі тәрбие мен оқытудың мемлекеттік жалпыға міндетті стандартының» 24, 25-тармақтарына *«24: Жас кезеңдері мынадай:1) бөбек жасы – 0 (жаңа туған балалар ) – 2 жастағы балалар;2) мектепке дейінгі жас – 3-5 жастағы балалар», «25: Жас топтары балалардың күнтізбелік жылдағы толық жасын ескере отырып, оқу жылының басында жасақталады: ерте жас тобы – 1 жастағы балалар; кіші топ – 2 жастағы балалар; ортаңғы топ – 3 жастағы балалар; ересек топ – 4 жастағы балалар; мектепалды топ, мектептегі (лицейдегі, гимназиядағы) мектепалды сынып – 5 жастағы балалар»* сәйкес келеді.

**Қорытынды:** «Ақмола облысы білім басқармасының Сандықтау ауданы бойынша білім бөлімінің Мәдениет ауылының жалпы білім беретін мектебі» коммуналдық мемлекеттік мекемесінің мектепке дейінгі білім беру қызметі мемлекеттік жалпыға міндетті білім беру стандарттарының талаптарына сәйкес келеді.

**2-параграф. Бастауыш, негізгі орта және жалпы орта білім берудің жалпы білім беретін оқу бағдарламаларын іске асыратын білім беру ұйымдарын бағалау өлшемшарттары**

**2.Қазақстан Республикасы Білім және ғылым министрінің 2013 жылғы 3 сәуірдегі № 115 бұйрығымен бекітілген (нормативтік құқықтық актілерді мемлекеттік тіркеу тізілімінде № 8424 болып тіркелген) жалпы білім беретін пәндер бойынша үлгілік оқу бағдарламаларына (бұдан әрі – ЖББ үлгілік оқу бағдарламалары) сәйкес жүзеге асырылатын оқу пәндерінің базалық мазмұнын игеру**

**Ұсыныс**: Электронды журналдың жүргізілу мониторингісін, тақырыптың толтырылуын, журналдың жүргізілуін, үй тапсырмасының уақытылы толтырылуын, жоспарлауды жүргізуді 100% жеткізу, комментарии күнде жазылуы керек, толықтырулар енгізу қажет.

**Талдау нәтижесі:** Электронды журналдың жүргізілу мониторингісінде тақырыптарды қосу, кестедегі сабақтар саны, сабақтарды өткізу, баға қойылу, үй тапсырмасын беру 3 тоқсанда 100% жүргізілгені анықталды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Бастауыш білім берудің мемлекеттік жалпыға міндетті стандарты» (2-қосымшасы) 2-тарау 10-24 тармағына, «Негізгі орта білім берудің мемлекеттік жалпыға міндетті стандартының» (3 қосымшасы) 2 тарау 23-37 тармағына, «Жалпы орта білім берудің мемлекеттік жалпыға міндетті стандарты» (4 қосымша) 2 тарау 23,28 тармағына сәйкес келеді.

**4. Білім алушылардың рухани-адамгершілік, азаматтық-патриоттық, көркемдік-эстетикалық, еңбек және дене тәрбиесін іске асыруды қамтамасыз ететін жиынтығында сабақтан тыс іс-әрекеттің әртүрлі нысандарын ұйымдастыру**

**Ұсыныс:**2024-2025 оқу жылының мектеп директорымен бекітілген үйірме, секцияларының кестесіне бала санын, сыныбын көрсетіп жазу.

**Талдау нәтижесі:** 2024-2025 оқу жылының мектеп директорымен бекітілген үйірме, секцияларының кестесінде: 1-11-сынып аралығындағы «Шахмат» - 13 оқушы, «Жас сарбаз» - 15 оқушы, «Футбол» - 26 оқушы, «Волейбол» - 9 оқушы, «Баскетбол» - 11 оқушы, «Үстел теннисі» - 13 оқушы, «Эрудит» - 12 оқушы, «Асық ату» - 16 оқушы, «Бес асық» - 18 оқушы, «Жас құтқарушы» - 14 оқушы, «Тоғызқұмалақ» - 15 оқушы, «Экос» - 13 оқушы, «Шебер қолдар» - 11 оқушы қатысатыны анықталды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Бастауыш білім берудің мемлекеттік жалпыға міндетті стандарты» (2 қосымшасы) 2-тарау 9-тармағына, «Негізгі орта білім берудің мемлекеттік жалпыға міндетті стандартының» (3 қосымшасы) 2 тарау 16-тармағына, «Жалпы орта білім берудің мемлекеттік жалпыға міндетті стандарты» (4 қосымша) 2 тарау 17-тармағына сәйкес келеді.

**6. Ерекше білім беру қажеттілігі бар білім алушылардың ерекшеліктерін және жеке мүмкіндіктерін ескере отырып оқыту процесін ұйымдастыру**

**Кемшілік:** Оқушылардың ПМПК анықтамалары жоқ, мұғалімдердің сабақ жүргізетін жоспарлары, бағдарламалары ұсынылмады.

**Талдау нәтижесі:** 6 - сынып оқушысы Синица Каринаға ПМПКанықтамасы 18.10.2024 жылы интелектінің жеңіл бұзылу қорытындысы бойынша берілген. Оқушыға қазақ тілі мен әдебиеті, математика, еңбекке оқыту, жаратылыстану пәндері бойынша жүргізетін сабақ жоспарлары, бағдарламалары және психологиялық-педагогикалық сүйемелдеу бағдарламасы ұсынылды.

**Қорытынды:**Қазақстан Республикасы Оқу-ағарту министрінің 2022 жылғы 31 тамыздағы № 385 бұйрығымен бекітілген «Тиісті типтердегі және түрлердегі мектепке дейінгі, орта, техникалық және кәсіптік, орта білімнен кейінгі, қосымша білім беру ұйымдары қызметінің үлгілік қағидаларын бекіту туралы» (2-қосымша) 1-тарау 30-тармағының талаптарына: «30. Білім беру ұйымдарында оқыту процесі үлгілік оқу жоспарының негізінде құрылады, жылдық күнтізбелік оқу жұмыс кестесімен және сабақтар кестесімен регламенттелген» сәйкес келеді.

**7) ЖББ ҮОЖ сәйкес жүзеге асырылатын вариативтік компоненттің факультативтері мен таңдау курстарын іске асыру *(ағымдағы оқу жылының вариативтік компонент сабақ кестелерінің көшірмелері, сонымен қатар зияткерлік олимпиадалар мен конкурстарға қатысу нәтижелері қоса беріледі):***

**Ұсыныс**: Үлгілік оқу жоспары негізінде оқу жұмыс жоспарын жоспарлау.

**Талдау нәтижесі:** Үлгілік оқу жоспары негізінде оқу жұмыс жоспарын жоспарлаған. Оқу жоспары Сандықтау ауданы білім бөлімінің басшысы А.О. Абеновамен келісіліп, мектеп директоры К.Д.Кудайбергенова бекіткен. Жоспарда бастауыш білім беру, негізгі білім беру, жалпы білім беру жеке-жеке көрсетілген, оқу жоспары мемлекеттік және орыс тілінде жазылған, білім салалары мен оқу пәндері, сыныптар бойынша апталық сағаттар саны, жалпы жүктеме, түсінік хат толық жазылған.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Негізгі орта білім берудің мемлекеттік жалпыға міндетті стандартының» (3-қосымшасы) 3-тарау 41 тармағына, «Жалпы орта білім берудің мемлекеттік жалпыға міндетті стандарты» (4-қосымша) 3-тарау 31 тармағына сәйкес келеді.

**8. «Өмір қауіпсіздігінің негіздері» міндетті оқу курсын игеру;**

**Кемшілік:** 2024-2025 оқу жылындағы «Өмір қауіпсіздігінің негіздері» міндетті оқу курсының 1-4 сыныптарда оқу жүктемесіне «Дүниетану» оқу пәніне1, 2,4 сыныптарында енгізілмеген, тақырыптары жазылмаған. 3 сыныпта екі тақырып қана жазылған. 7, 8,9 сыныптарда тақырыптар жазылған, бірақ КТЖ енгізілмеген.10-11-сыныптарда «Алғашқы әскери және технологиялық дайындық» оқу курсының аясында жылдық оқу жүктемесіне ОҚН пән мұғалімдерімен іске асырылмаған.

**Ұсыныс:** 2024-2025 оқу жылына1-11 сыныптар бойынша «Өмір қауіпсіздігінің негіздері» міндетті оқу курсының жылдық оқу жүктемесін күнтізбелік-тақырыптық жоспарларына толығымен ІІ жартыжылдық жоспарын жүктеу.

**Талдау нәтижесі:** 1-4-сыныптарда «Өмір қауіпсіздігінің негіздері» оқу курсын міндетті меңгеру қамтамасыз етіледі. Оқу курсының мазмұнын 1-4-сыныптарда «Дүниетану» оқу пәнінің шеңберінде: жылдық оқу жүктемесі 1-3-сыныптарда 6 сағаттан, 4-сыныпта 10 сағаттан бастауыш сынып мұғалімдері іске асырады. «Өмір қауіпсіздігінің негіздері» оқу курсының мазмұны 5-9-сыныптарда дене шынықтыру оқу курсының аясында 15 сағаттық жылдық оқу жүктемесімен дене шынықтыру мұғалімінің оқытуымен іске асырылады. «Өмір қауіпсіздігінің негіздері» оқу курсының мазмұны «Алғашқы әскери және технологиялық дайындық» оқу курсының аясында 12 сағаттық жылдық оқу жүктемесімен алғашқы әскери дайындық пәнінің оқытушы-ұйымдастырушыларының оқытуымен жоспарланған. Аталған мекемеде 2024-2025 оқу жылындағы «Өмір қауіпсіздігінің негіздері» міндетті оқу курсының 1-4 сыныптарда оқу жүктемесіне «Дүниетану» оқу пәнінен, 7,8,9 сыныптарда «Дене шынықтыру» пәнінен, 10-11-сыныптарда «Алғашқы әскери және технологиялық дайындық» оқу курсының аясында 3 тоқсанға енгізілгені, тақырыптары жазылғаны, ОҚН пән мұғалімдерімен іске асырылғаны анықталды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Бастауыш білім берудің мемлекеттік жалпыға міндетті стандарты» (2-қосымшасы) 2-тарау 25 тармағына, «Негізгі орта білім берудің мемлекеттік жалпыға міндетті стандартының» (3-қосымшасы) 2-тарау 41 тармағына, «Жалпы орта білім берудің мемлекеттік жалпыға міндетті стандарты» (4-қосымша) 4-тарау сәйкес келеді. «Өмір қауіпсіздігінің негіздері» оқу курсының мазмұны «Алғашқы әскери және технологиялық дайындық" оқу курсының аясында 15 сағаттық жылдық оқу жүктемесімен алғашқы әскери дайындық пәнінің оқытушы-ұйымдастырушыларының оқытуы 50-тармағына сәйкес келеді.

      **9. «Жолда жүру ережелері» міндетті оқу курсын іске асыру.**

**Кемшілік:**2024-2025 оқу жылында 2 , 3 ,5 , 6, 7,8 сыныптарда күнтізбелік-тақырыптық жоспарға «Жолда жүру ережелері» міндетті оқу курсы енгізілмеген.

**Ұсыныс:** «Жолда жүру ережелері» міндетті оқу курсын мемлекеттік стандартқа сай толық жүргізіп отыру.

**Талдау нәтижесі:** Мемлекеттік жалпыға міндетті білім беру стандартына сәйкес «Жолда жүру ережелері» оқу курсының мазмұнын 1 – 4 сыныптарда әрбір сыныпта 6 сағат және 5 – 8 сыныптарда әрбір сыныпта 10 сағаттан сынып сағаттары есебінен және сабақтан тыс уақытта сынып жетекшілері жылдық жұмыс жоспарында тақырыптары мен мерзімін көрсете отырып, іске асырады..  2024-2025 оқу жылында 3 тоқсанда 1,2,3,5,6,7,8 сыныптарда сынып сағаты бөлімінде күнтізбелік-тақырыптық жоспарға «Жолда жүру ережелері» міндетті оқу курсы енгізілгені анықталды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Бастауыш білім берудің мемлекеттік жалпыға міндетті стандарты» (2-қосымшасы) 2-тарау 26 тармағына, «Негізгі орта білім берудің мемлекеттік жалпыға міндетті стандартының» (3-қосымшасы) 2-тарау 38 тармағына сәйкес келеді.

**10) Қазақстан Республикасы Оқу-ағарту министрінің 2022 жылғы 24 қарашадағы № 473 бұйрығымен бекітілген (нормативтік құқықтық актілер тізілімінде № 30721 болып тіркелген) бастауыш, негізгі орта, жалпы орта, техникалық және кәсіптік, орта білімнен кейінгі, діни білім беру ұйымдарының білім беру қызметіне қойылатын біліктілік талаптарын және оларға сәйкестікті растайтын құжаттар тізбесін (бұдан әрі – біліктілік талаптары) сақтау**

**Кемшілік:** Оқу жұмыс жоспарының пәндеріне сәйкес тиісті бейіні бойынша педагогикалық білімі сәйкес келмейтін мұғалім жұмыс істейтіні анықталды: Дипломы бойынша мамандығы дене тәрбиесінің мұғалімі Қаженов Т.А. алғашқы әскери және технологиялық дайындық пәнінен сабақ берген.

**Талдау нәтижесі:** Алғашқы әскери және технологиялық дайындық пәнінен 02.12.2024 жылы «Сандықтау ауданы бойынша білім бөлімінің Мәдениет ауылының жалпы орта білім беретін мектебінің» №60 бұйрық негізінде АӘТД оқытушысы және ұйымдастырушы қызметіне І.Т.Садуақас қабылданған. Дипломы: Абай Мырзахметов атындағы университеттің «Бастапқы әскери дайындық» бакалавры, 07.06.2024 жылы берілген.(Диплом және бұйрық көшірмесі ұсынылған).

*6).* ***Ғимараттардың (оқу корпустарының) жабдықталған медициналық пункттермен қамтамасыз етілуі. Медициналық қызметке лицензияның немесе № 37 бұйрығына сәйкес балаларға медициналық қызмет көрсету құқығымен медициналық қызметке лицензиясы бар денсаулық сақтау ұйымымен шарттың болуы.***

***Балаларға медициналық қызмет көрсету құқығымен медициналық қызметке лицензиясы бар денсаулық сақтау ұйымымен шарт жасалған жағдайда, білім беру ұйымын өндірістік база ретінде көрсете отырып, лицензияға қосымшаның болуы***

**Кемшілік:** балаларға медициналық қызмет көрсету бойынша мәлімет берілмеді.

**Талдау нәтижесі:** Ақмола облысы денсаулық сақтау басқармасының жанындағы «Сандықтау аудандық ауруханасы» шаруашылық жүргізу құқығындағы мемлекеттік коммуналдық кәсіпорны 10.02.2023 жылы балаларға медициналық қызмет көрсету шарты негізінде құрылған. (Оқушыларға медициналық қызмет көрсету шартының 1 қосымша көшірмесі қоса берілген).

***7) № ҚР ДСМ-76 бұйрығы және № ҚР ДСМ-16 бұйрығымен бекітілген халықтың санитариялық-эпидемиологиялық салауаттылығы саласындағы уәкілетті органның санитариялық-эпидемиологиялық қорытындысы бар тамақтандыру объектісінің (оқу корпустарында) болуы. Білім алушыларды тамақпен қамтамасыз етуге арналған шарттың болуы.***

**Кемшілік:**Тамақтану обьектісінің санитарлық-эпидемиялогиялық қорытындысы ұсынылмады.

**Талдау нәтижесі:** Тамақтануды мектептің штаттағы аспапшысы жүзеге асырады. Тамақтану обьектісінің санитарлық-эпидемиялогиялық 16.10.2014 жылғы № 17 қорытындысы ұсынылды.

***8) № ҚР ДСМ-76-бұйрығына сәйкес бекітілген санитариялық қағидаларға сондай-ақ жалпы білім беру мекемелеріне арналған сәулет, қала құрылысы және құрылыс саласындағы мемлекеттік нормативтеріне және № 55 бұйрықпен бекітілген өрт қауіпсіздігі талаптарына, сондай-ақ жалпы білім беру мекемелеріне арналған сәулет, қала құрылысы және құрылыс саласындағы мемлекеттік нормативтеріне сәйкес келетін меншікті не шаруашылық жүргізу немесе жедел басқару не сенімгерлік басқару құқығында тиесілі материалдық активтердің болуы немесе оқу үй-жайларымен білім беру қызметтерінің сапасын қамтамасыз ететін, кемінде 10 жыл қолданылу мерзімімен материалдық активтерді жалға алу. Спорт залының және/ немесе спорт объектісінің білім беру ұйымы ғимаратынан 1000 метрден астам қашықтықта, сондай-ақ объектіге автомагистральдардың, теміржол жолдарының қиылысында және жүріс бөлігінің қиылысын қамтитын қашықтықта болмағанда, спорт залын және/немесе спорт объектісін жалға алуға рұқсат етіледі, санитариялық-эпидемиологиялық қорытындының көшірмесі болуы тиіс.***

**Кемшілік:** Білім беру ұйымының№ 55 бұйрықпен бекітілген өрт қауіпсіздігі талаптарына және санитарлық қағидаларға сәйкестігі бойынша ақпарат берілмеді.

**Талдау нәтижесі:** «Ақмола облысы Төтенше жағдайлар Департаменті Сандықтау ауданының Төтенше жағдайлар бөлімі» РММ -ң 2024 жылғы 11 желтоқсандағы №11-07/36140-11 өрт қауіпсіздігін сақтау ережелерінің орындалғаны туралы хаты ұсынылды.

***№ ҚР ДСМ-76 бұйрықпен бекітілген санитариялық қағидалардың талаптарына сәйкес ауыз су режимін ұйымдастыру;***

**Кемшілік:**Ауыз су режимі туралы мағлұмат берілмеген.

**Талдау нәтижесі:** Мекемеде ауыз су режимін дұрыс ұйымдастыруға байланысты 02.09.2024 жылы №23 бұйрық жасалып, жауапты директордың шаруашылық ісі жөніндегі орынбасары Г.А. Бекембаева тағайындалған. Ауыз суға арналған кулерлер (диспенсерлер) өндірушінің нұсқаулығына сәйкес тұрақты түрде тазартылады. Білім алушылар мен тәрбиеленушілердің объектілерде болатын барлық уақыты ішінде олардың ауыз суға еркін қолжетімдігі қамтамасыз етілген. Кулерлерді уақытылы қамтамасыз етуге байланысты келісім шарт Көкшетау минералды су акционерлік қоғамымен 23.09.2023 жылы №95 П бұйрығы негізінде жасалған.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Бастауыш білім берудің мемлекеттік жалпыға міндетті стандарты» (2 қосымшасы) 2-тарау 27 тармағына, «Негізгі орта білім берудің мемлекеттік жалпыға міндетті стандартының» (3 қосымшасы) 2 тарау 39 тармағына сәйкес келеді.

**13. Бастауыш, негізгі орта және жалпы орта білім берудің білім алушыларының оқу жүктемесінің ең жоғары көлеміне өлшемшарттар:**

**1) білім алушылардың апталық оқу жүктемесінің ең жоғары көлемінің сәйкестігі және сақталуы;**

**Ұсыныс**: Оқу пәндері бойынша күнтізбелік-тақырыптық жоспарларды толық жариялау.

**Талдау нәтижесі:** BilimClass электронды журналында тақырыптарды қосу, сабақтарды өткізу бөлімдері 3 тоқсанда 100% толтырылғаны анықталды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Бастауыш білім берудің мемлекеттік жалпыға міндетті стандарты» (2 қосымшасы) 3-тарау 28 тармағына, «Негізгі орта білім берудің мемлекеттік жалпыға міндетті стандартының» (3 қосымшасы) 3 тарау 40 тармағына, «Жалпы орта білім берудің мемлекеттік жалпыға міндетті стандарты» (4 қосымша) 3 тарау 30 тармағына сәйкес келеді.

**2) Білім алушылардың инвариантты және вариативті компонентін арнайы білім беру ұйымы үшін түзету компоненті) құрайтын оқу жүктемесінің жалпы көлемінің, сондай-ақ ҮОЖ-мен белгіленген сыныптар бойынша апталық және жылдық оқу жүктемесінің сәйкестігі және сақталуы;**

**14. Білім алушылардың дайындық деңгейіне өлшемшарттар:**

**1) ЖБП үлгілік оқу бағдарламалары мен Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген бастауыш, негізгі орта және жалпы орта білім берудің мемлекеттік жалпыға міндетті білім беру стандарты (нормативтік құқықтық актілерді мемлекеттік тіркеу тізілімінде № 29031 болып тіркелген) талаптарына сәйкес тиісті білім беру деңгейінің әрбір білім беру саласы (және оқу пәндеріне) бойынша білім алушылардың дайындық деңгейі (оқытудан күтілетін нәтижелер)**

**Ұсыныс:** kundelik.kz электронды журналға емтихан бағаларын қойып отыру (2022-2023 жылы орыс тілі 9 сыныпта қорытынды баға қойылмаған).

**Талдау нәтижесі:** kundelik.kz электронды журналына 2022-2023 оқу жылындағы орыс тілі пәнінен 9 сыныптағы қорытынды бағалары қойылғаны туралы құжат ұсынылды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Негізгі орта білім берудің мемлекеттік жалпыға міндетті стандартының» (3 қосымшасы) 4 тарау 47 тармағына, «Жалпы орта білім берудің мемлекеттік жалпыға міндетті стандарты» (4 қосымша) 4 тарау 46,47 сәйкес келеді.

**4, 9-сыныптардың білім алушыларымен күтілетін оқу нәтижелеріне қол жеткізуін айқындау және тиісті білім деңгейінің мемлекеттік жалпы білім беру стандартының талаптарында көзделген білім беретін оқу бағдарламаларын меңгеру бойынша оқыту нәтижелерін бағалау.**

**Кемшілік:**9-сынып оқушылары тиісті білім деңгейінің мемлекеттік жалпы білім беру стандартының талаптарында көзделген білім беретін оқу бағдарламаларын меңгермегендігі анықталды.

**Талдау нәтижесі:** осы өлшем бойынша талдау үшін ұсынылған құжаттарды зерделеуде оқыту нәтижелерін бағалауға жататын белгілі бір білім беру деңгейі контингентінің жалпы тізімдік құрамынан білім алушылардың 100 % кешенді тестілеуге қатысқанын көрсетті.

|  |  |  |  |  |  |
| --- | --- | --- | --- | --- | --- |
| № | Сынып | Барлық оқушылар саны | Қатысқандар саны | Қатысқандардың үлесі% | Оң нәтижелердің үлесі |
| 1 | 9 | 14 | 13 | 92,8% | 92,8% |

Осылайша, 9-сынып оқушылары тиісті білім деңгейінің мемлекеттік жалпы білім беру стандартының талаптарында көзделген білім беретін оқу бағдарламаларын меңгергендігі анықталды.

**Қорытынды:** Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығымен бекітілген «Негізгі орта білім берудің мемлекеттік жалпыға міндетті стандартының» (3 қосымшасы) 4 тарауға сәйкес келеді.

**ҚОРЫТЫНДЫ:** «Ақмола облысы білім басқармасының Сандықтау ауданы бойынша білім бөлімі Мәдениет ауылының ЖОББМ» коммуналдық мемлекеттік мекемесі білім беру қызметі мемлекеттік жалпыға міндетті білім беру стандарттарының талаптарына сәйкес келеді.

Мемлекеттік аттестаттау нәтижесі:

**«АТТЕСТАТТАЛДЫ»**

Комиссияның хаттамалық шешімі «28» наурыз 2025 жыл

Комиссия төрағасы: А.Б.Жанәділ

Комиссия мүшелері:\_\_\_\_\_\_\_\_\_ А.М.Алтайбекова

\_\_\_\_\_\_\_\_\_ Д.К.Муталлапова